b'\n_START_ARTICLE_\nInkeri Marjanen\n_START_PARAGRAPH_\nInkeri Marjanen (7. syyskuuta 1912 Kemi \xe2\x80\x93 22. syyskuuta 1976 Helsinki) oli suomalainen elokuvak\xc3\xa4sikirjoittaja._NEWLINE_Marjanen tarjosi 1940-luvun j\xc3\xa4lkipuoliskolla Suomen Filmiteollisuudelle useita elokuvak\xc3\xa4sikirjoituksia. Toivo S\xc3\xa4rkk\xc3\xa4 ohjasi vuonna 1957 valmistuneen Jarl Hemmerin romaaniin Mies ja h\xc3\xa4nen omatuntonsa pohjautuvan elokuvan 1918. Marjanen oli jo vuonna 1945 laatinut siit\xc3\xa4 k\xc3\xa4sikirjoituksen suoraan kuvausk\xc3\xa4sikirjoitusmuotoon ja toimittanut sen Suomen Filmiteollisuudelle. Marjasen version sis\xc3\xa4lt\xc3\xb6 poikkeaa kuitenkin s\xc3\xa4ilyneest\xc3\xa4 elokuvan 69-sivuisesta luonnoksesta ja itse elokuvasta. Muista Marjasen k\xc3\xa4sikirjoituksista SF on toteuttanut musiikkielokuvat Orpopojan valssi (1950) ja Rion y\xc3\xb6 (1951). My\xc3\xb6s Ville Salmisen ohjaus Tyt\xc3\xb6n huivi on h\xc3\xa4nen k\xc3\xa4sikirjoittamansa, mutta h\xc3\xa4nt\xc3\xa4 ei mainita alkuteksteiss\xc3\xa4. Salmisen muokkasi h\xc3\xa4nen k\xc3\xa4sikirjoitustaan varsin perusteellisesti, kuten my\xc3\xb6s Orpopojan valssissa, jonka lauluille pohjautuvaa Marjasen ideaa h\xc3\xa4n t\xc3\xa4ydensi.'